Človek steinheimský

Človek steinheimský alebo steinheimský človek alebo staršie aj steinheimský neandertálec (lat. Homo steinheimensis, Homo sapiens steinheimensis, Homo erectus steinheimensis, Homo neanderthalensis steinheimensis, Pithecanthropus steinheimensis) môže byť:
v užšom zmysle (a pôvodne): len nález Steinheim 1
v širšom zmysle má niekoľko v detailoch odlišných, ale v jadre podobných, definícií; skoro vždy je (buď aj explicitne alebo len implicitne) synonymom pojem anteneandertálec (príp. len európsky anteneandertálec); nálezy z taxónu človek steinheimský sa dnes zaraďujú obyčajne pod druh Homo heidelbergensis (resp. pod archaického Homo sapiens) alebo zriedkavejšie (najmä staršie) pod neandertálcov, v minulosti sa zaraďovali aj ako samostatný poddruh druhu Homo sapiens alebo ako samostatný druh; konkrétne definície sú napr.:
európsky neskorý archaický Homo sapiens (400 000 - 180/200 000 BP), nálezy: Steinheim, Ehringsdorf, Swanscombe, Petralona, Vértesszőlős, Pontnewydd, Sima de los Huesos 
európske a ázijské nálezy medzi Homo heidelbergensis a 200 000 BP,  nálezy: Steinheim, Sima de los Huesos, Swanscombe, Narmada, Ma-pa (Maba), patria medzi neandertálcov 
stredo- a severoeurópske nálezy medzi mindelom a rissom 
nálezy Steinheim, Swanscombe, Montmaurin, Kanjera, Solo 
nálezy Steinheim, Swanscombe (t.j. nálezy medzi Homo erectus heidelbergensis a Homo erectus paleohungaricus na jednej strane a protoneandertálcom na strane druhej) 
presapient (ako "opak" preneandertálca), nálezy: Steinheim (230 000 BP), Swanscombe 
nálezy skupiny neandertálcov medzi 300 000 a 250 000 BP 
nálezy Steinheim, Swanscombe, Montmaurin, (?)Tautavel 
rasa...označovaná aj ako predmoustérska čiže generalizovaná včasno neandertálska forma z predposlednej ľadovej doby

Homo heidelbergensis steinheimensis (t.j. fakticky človek steinheimský) znamená európske nálezy z obdobia 500 000 - 200 000 BP, predchodcovia neandertálcov (napr. nálezy: Steinheim, Sima de los Huesos a neskôr)

Poznámka:  Drobyševskij, S. V.: Kompleksnyj analiz filogenetičeskich vzaimootnošenij plio-plejstocenovych gominoidov po kraniologičeskim, osteologičeskim i paleonevrologičeskim dannym, 2003 http://www.antropos.msu.ru/soviet/DrobishevskySV.pdf má netypicky:
Pithecanthropus steinheimensis:
Pithecanthropus steinheimensis pekinensis - kontinentálna Ázia; 420 - 400 000 BP
Pithecanthropus steinheimensis soloensis - Jáva; 400 - 200 BP
Pithecanthropus steinheimensis steinheimensis - Afrika, Európa, kont. Ázia; 450-132 000 BP; synonymum/vrátane: Homo helmei

Referencie 

Homo